Saya mau tau Hari ini juga merupakan: dari 25 Januari. Jelaskan dalam bahasa melayu

Hari Malam Burns (disambut di Scotland)

Hari Perayaan Gregory dari Nazianzus (Gereja Ortodoks Timur)

41 - Setelah berunding semalaman, Senat menerima Claudius menjadi Maharaja Rom.

1327 - Edward III yang masih remaja dimahkotakan sebagai Raja England, tetapi negaranya diperintah oleh ibunya Ratu Isabella, bersama-sama dengan kendaknya Roger Mortimer.

1494 - Alfonso II menjadi Raja Naples.

1533 - Henry VIII dari England mengahwini Anne Boleyn secara senyap-senyap.

1554 - Mubaligh Jesuit Jose de Anchieta dan Manoel da Nobrega mengasaskan misi di São Paulo dos Campos di Piratininga yang berkembang menjadi São Paulo, Brazil.

1755 - Maharani Rusia Elizaveta mengarahkan penubuhan Universiti Negara Moscow Lomonosov (gambar), kini universiti terbesar di Rusia.

1858 - Hochzeitsmarsch ("Mac Perkahwinan" - Wedding March) gubahan Felix Mendelssohn menjadi laris sebagai muzik perkahwinan setelah didendangkan di majlis perkahwinan anakanda Ratu Victoria iaitu Victoria, dan Friedrich dari Prusia.

1881 - Thomas Edison dan Alexander Graham Bell mengasaskan Oriental Telephone Company.

1890 - Nellie Bly menamatkan jelajah keliling dunianya dalam masa 72 hari.

1915 - Alexander Graham Bell melancarkan perkhidmatan telefon rentas benua Amerika Syarikat.

1917 - Kepulauan Hindia Timur Denmark dijual ke pihak Amerika Syarikat dengan harga $25 juta.

1924 - Sukan Olimpik Musim Sejuk yang pertama bermula di kaki Mont Blanc di Chamonix, Perancis.

1942 - Perang Dunia Kedua: Thailand mengisytiharkan perang terhadap Amerika Syarikat dan United Kingdom.

1949 - Majlis Anugerah Emmy pertama berlangsung di Kelab Sukan Hollywood.

1955 - Kesatuan Soviet mengisytiharkan tamatnya keadaan perang dengan Jerman.

1971 - Jeneral Idi Amin merampas kuasa daripada Presiden Uganda Milton Obote lalu memulakan pemerintahan tentera selama lapan tahun.

1971 - Himachal Pradesh menjadi negeri India yang ke-18.

1986 - Pergerakan Penentang Kebangsaan menjatuhkan kerajaan Tito Okello di Uganda.

1998 - Ketika melawat negara Cuba, Paus John Paul II menggesa tahanan politik dibebaskan dan pembaharuan politik dijalankan, serta mengecam tindakan Amerika Syarikat memulaukan negara ini.

1998 - Serangan berani mati gerila Harimau Pembebasan Tamil Eelam (LTTE) di Kuil Sri Dalada Maligawa di Sri Lanka, meragut 8 nyawa sambil mencederakan 25 orang lain.

2004 - Perayau Marikh Opportunity (gambar) mendarat di planet Marikh dan bergolek ke dalam kawah Eagle, satu kawah kecil di Meridiani Planum.

2010 - Ali Hassan al-Majid, digelar "Ali Kimia" oleh pejuang Kurdi, digantung mati di Iraq selepas menerima empat hukuman mati.

2011 - Revolusi Mesir 2011 bermula, akhirnya menyingkirkan Presiden Hosni Mubarak yang telah memerintah selama hampir 30 tahun.

2011 - Najib Mikati menjadi Perdana Menteri Lubnan selepas kejatuhan kerajaan Saad Hariri.

2012 - Kesatuan Eropah mengenakan embargo terhadap kontrak minyak masa hadapan dengan Iran.